b"\n_START_ARTICLE_\nP\xc3\xb2rtic\n_START_SECTION_\nTipus de p\xc3\xb2rtic\n_START_PARAGRAPH_\nEls edificis es poden classificar en funci\xc3\xb3 de les columnes que posseeix el p\xc3\xb2rtic de la fa\xc3\xa7ana principal, que acostuma a ser al front m\xc3\xa9s curt.\n_START_SECTION_\nD\xc3\xadstil\n_START_PARAGRAPH_\nD\xc3\xadstil es denomina l'edifici que t\xc3\xa9 dues columnes o pilastres en una o m\xc3\xa9s fa\xc3\xa7anes. Es diu d\xc3\xadstil in antis, quan les columnes estan situades entre dues pilastres que s'alcen a banda i banda de la fa\xc3\xa7ana.\n_START_SECTION_\nTetr\xc3\xa0stil\n_START_PARAGRAPH_\nL'edifici tetr\xc3\xa0stil t\xc3\xa9 quatre columnes a la fa\xc3\xa7ana principal. Era comunament emprat pels grecs i els etruscs per a petites estructures d'edificis p\xc3\xbablics._NEWLINE_Els romans preferirien el p\xc3\xb2rtic de quatre columnes per als seus santuaris, com el de Portuno, i per temples com el de Venus i Roma, i per als p\xc3\xb2rtics d'entrada de grans edificis p\xc3\xbablics, com ara la Bas\xc3\xadlica de Maxenci.\n_START_SECTION_\nHex\xc3\xa0stil\n_START_PARAGRAPH_\nEls edificis hex\xc3\xa0stils tenien sis columnes en fa\xc3\xa7ana i eren els p\xc3\xb2rtics t\xc3\xadpics de l'estil d\xc3\xb2ric.\n_START_SECTION_\nHex\xc3\xa0stil rom\xc3\xa0\n_START_PARAGRAPH_\nAmb la colonitzaci\xc3\xb3 grega del sud d'It\xc3\xa0lia, l'hex\xc3\xa0stil va ser adoptat pels etruscs i posteriorment pels romans. El gust rom\xc3\xa0 pseudoperipteral afavor\xc3\xad els edificis estrets amb altes columnes, aixecades en podis per m\xc3\xa9s grandiositat i esplendor conferit per l'altura considerable. La Maison Carr\xc3\xa9e a Nimes \xc3\xa9s el temple rom\xc3\xa0 millor conservat que sobreviu de l'antiguitat cl\xc3\xa0ssica.\n_START_SECTION_\nOct\xc3\xa0stil\n_START_PARAGRAPH_\nL'oct\xc3\xa0stil tenia vuit columnes. Aquests edificis s\xc3\xb3n m\xc3\xa9s rars que els hex\xc3\xa0stils en c\xc3\xa0non cl\xc3\xa0ssic grec arquitect\xc3\xb2nic. Els edificis oct\xc3\xa0stils m\xc3\xa9s coneguts que sobreviuen de l'antiguitat s\xc3\xb3n el Parten\xc3\xb3 d'Atenes, constru\xc3\xaft durant el Segle de P\xc3\xa8ricles (450-430 aC), i el Pante\xc3\xb3 d'Agripa a Roma (125 aC).\n_START_SECTION_\nDec\xc3\xa0stil\n_START_PARAGRAPH_\nEl dec\xc3\xa0stil t\xc3\xa9 deu columnes, com el temple d'Apolo Didimeo a Milet, i el p\xc3\xb2rtic de l'University College de Londres."